เทรนดี้
ชาญวิทย์ ชรินธร ผู้บริหารหนุ่ม บริษัท ไทยน้ำทิพย์ เผยยอดขาย &#8220;มินิทเมด พัลพิ&#8221; ช่วง 2 ไตรมาสแรกปีนี้โตกว่า 57% เทียบกับช่วงเดียวกันปีก่อน แถมยังสูงกว่าการเติบโตของตลาดน้ำผลไม้พร้อมดื่มที่เติบโต 12% ดังนั้นในครึ่งหลังปีนี้ มินิเมด พลัส จัดหนักงบร่วม 80 ล้านบาท บุกกิจกรรมสื่อสารการตลาดทั้งออนไลน์และออฟไลน์ เพื่อสร้างการรับรู้ของแบรนด์อย่างต่อเนื่อง
3 ส.ค. 2555

ชาญวิทย์ ชรินธร ผู้บริหารหนุ่ม บริษัท ไทยน้ำทิพย์ เผยยอดขาย “มินิทเมด พัลพิ” ช่วง 2 ไตรมาสแรกปีนี้โตกว่า 57% เทียบกับช่วงเดียวกันปีก่อน แถมยังสูงกว่าการเติบโตของตลาดน้ำผลไม้พร้อมดื่มที่เติบโต 12% ดังนั้นในครึ่งหลังปีนี้ มินิเมด พลัส จัดหนักงบร่วม 80 ล้านบาท บุกกิจกรรมสื่อสารการตลาดทั้งออนไลน์และออฟไลน์ เพื่อสร้างการรับรู้ของแบรนด์อย่างต่อเนื่อง
ศิริพร เรืองธัมมกิจ ผู้จัดการประจำประเทศไทย กลุ่มธุรกิจผลิตภัณฑ์อาหารเช้าซีเรียล บริษัท เนสท์เล่ (ไทย) จัดเวิร์กช็อป “เนสท์เล่ ฟิตเนสส์ 14 วัน หุ่นสวยสุขภาพดีเพื่อสาวทรูฯ” ที่มุ่งเน้นการให้ความรู้ด้านโภชนาการและการควบคุมน้ำหนักอย่างถูกวิธี พร้อมแนะนำโปรแกรมเนสท์เล่ ฟิตเนสส์ 14 วัน เพื่อการลดน้ำหนัก พร้อมมอบผลิตภัณฑ์ให้พิสูจน์ฟรี 14 วัน ไปเมื่อเร็วๆ นี้ 
ภัทรพร เพ็ญประพัฒน์ ผู้บริหารสาว “ท็อปส์” ผนึกคู่ค้าแบรนด์ชั้นนำกว่า 50 แบรนด์ จัดงาน “ท็อปส์ แกรนด์ เซล” ขนทัพสินค้าอุปโภคบริโภคกว่า 1,000 รายการ มาลดครั้งยิ่งใหญ่แห่งปี เพียง 12 วัน!! พร้อมมอบโปรโมชันสุดคุ้ม ช็อปครบ...รับของสมนาคุณพิเศษมากมาย ตั้งแต่วันนี้13 ส.ค.นี้ ที่ฮอลล์ 104 ไบเทค บางนา
ด้าน ชิบูญ่า 19 จ่อต้อนรับเทศกาลวันแม่ ชวนช็อปสนุก ลุ้นอร่อย ในแคมเปญ “ชิบูญ่า 19 : เลิฟ ยู มัม” มอบของขวัญสุดพิเศษสำหรับคู่แม่ลูก จัดโปรโมชันซื้อสินค้าครบทุก 600 บาท รับคูปองแล้วส่งลุ้นรับ “เซตอาหารกลางวันสุดหรู” ที่โรงแรม Glow Pratunam by Zinc และอื่นๆ มาร่วมสนุกได้ตั้งแต่วันนี้-12 ส.ค.นี้ ที่ ชิบูญ่า 19 ศูนย์แฟชั่นค้าส่งใจกลางประตูน้ำ 
ศูนย์การค้าสยามดิสคัฟเวอรี่ อำนวยความสะดวกให้กับลูกค้าที่เดินทางมาจับจ่ายซื้อสินค้าและใช้บริการต่างๆ ในศูนย์ ด้วย “ชัทเทิล บัส” บริการรถรับส่งให้กับลูกค้ามายังศูนย์ โดยมีจุดบริการอยู่ที่บริเวณศาลพระภูมิ หน้าสยามเซ็นเตอร์ ซึ่งแม้ว่าจะปิดปรับปรุงใหญ่นาน 4 เดือนนับจากนี้ แต่ก็ไม่กระทบกับพลังช็อปแต่อย่างใด 
อารยา โตวชิรกุล ซีอีโอ ควงแขน อภิญญา วิศวพลานนท์ เอ็มดี ศูนย์การค้าอมอรินี่ รามอินทรา จัดงาน “อมอรินี่ ด็อก ปาร์ตี้ ตอน ด็อกแฟมิลี่” เพื่อหารายได้ช่วยสุนัขจรจัดที่ถูกทำร้ายและทารุณกรรม ณ ลานน้ำพุ ศูนย์การค้าอมอรินี่ รามอินทรา กม.12 ไปเมื่อวันก่อน งานนี้ขอจัดกิจกรรมดีๆ เพื่อน้องหมาโดยเฉพาะ
ปิดท้าย ห้างเซ็นทรัล มอบประสบการณ์สุดช็อก จัดรายการ “Central Shock Sale @ Bitec” รวบรวมสินค้าทุกแผนก ทุกประเภท รวมไปถึงสินค้าแฟชั่น อาทิ แบรนด์ มูจิ ซานริโอ มาร์คแอนด์สเปนเซอร์ ตลอดจนเครื่องสำอาง ก็นำมาลดราคาสูงสุดถึง 90% พร้อมเติมสินค้าใหม่ทุกวัน หรือช็อปผ่านเซ็นทรัลเครดิตคาร์ดครบตามเงื่อนไข รับของสมนาคุณถูกใจฟรี ตั้งแต่วันนี้-13 ส.คนี้ ที่ไบเทค บางนา